የግብፅ ውጭ ጉዳይ ሚኒስትር ሳሚ ሹክሪ ወደ ደቡብ ሱዳን ሊያቀኑ ነው
የግብፅ ውጭ ጉዳይ ሚኒስትር ሳሚ ሹክሪ ወደ ደቡብ ሱዳን ሊያቀኑ ነው፡፡የግብፅ ውጭ ጉዳይ ሚኒስትር ሳሚ ሹክሪ የደቡብ ሱዳን መንግስት ከነፃ አውጪ ሃይሎች ጋር በሚያደርገው ስብሰባ ለመታደም ወደ ጁባ እንደሚያቀኑ በቃል አቀባያቸው አቡ ዜይድ በኩል የተሰጠ መረጃ ያመለክታል፡፡ሹክሪ ወደ ስፍራው የሚያቀኑት ነፃ አውጪ ንቅናቄው ለግብፅ ባደረገው ግብዣ መሰረት ሲሆን ፕሬዝዳንት አብድል ፋታ አልሲሲን ወክለው እንደሚገኙ ነው የተነገረው፡፡ከዚህ በፊት በታንዛኒያ ተደርጎ በነበረው ስምምነት መሰረት ለነፃነት የሚታገሉ ቡድኖች በአንድነት ለመደራጀት በመግባባት በውሉ መሰረት ውስን የአፍሪካ ሀገራት መሪዎች ብቻ ተሳታፊ እንዲሆኑ አስቀምጠዋል፡፡በፈረንጆቹ የዘመን አቆጣጠር በ2015 በታንዛኒያ የተደረገው ስምምነት 12 ገፆች ሲኖሩት ከሱዳን ህዝቦች ነፃ አውጪ ንቅናቄ ያፈነገጡ ሶስት ሃይሎች በተወካዮቻቸው አማካይነት ስለአንድነታቸው በተመለከተ በዝርዝር ነጥቦች ላይ ተስማምተው እንደነበረ ይታወሳል፡፡አቡ ዜይድ ሹክሪ ወደ ሱዳን ማቅናታቸውን በተመለከተ በሰጡት ቃል መሰረት የነፃ አውጪ ሀይሉ በግብፅና በደቡብ ሱዳን መካከል ጠንካራ ቅርበት መኖሩን ተከትሎ በካውንስሉ አማካይነት የተሳትፎ ግብዣውን እንዳቀረበ አንስተዋል፡፡እስከ ሚያዚያ 27 ለሶስት ቀናት በሚቆየው ስብሰባም በታንዛኒያው ስምምነት መሰረት ሁሉም ሀይሎች ውህደቱን በሁለት እግሩ ለማቆም እንዲችሉ የግብፅ እገዛ ትልቅ ቦታ ይኖረዋል ተብሏል፡፡ብሄራዊ ነፃ አውጪ ንቅናቄ ካውንስል በደቡብ ሱዳን ህዝቦች ነፃ አውጪ ንቅናቄ ስር 170 ቋሚ ተወካዮች ሲኖሩት ሁለተኛው ክፍተኛ የስልጣን እርከን ነው፡፡ተወካዮቹ ከተለያዩ የደቡብ ሱዳን ግዛቶች የተውጣጡ መሆናቸው ታውቋል፡፡አሁን በሚደረገው ስብሰባ የግብፅ ተሳትፎ ለሀገሪቱ ሰላምና መረጋጋት የምታደርገው ጥረት ፍሬ እንዲያፈራ እና ሳልቫኪር ማያርዲት ለውይይቱ  በስኬት መጠናቀቅ የሚያደረጉትን ቀናነትም ሃገራቸው እንደምትደግፍ ነው ሹክሪ የተናገሩት፡፡እንደረንጆቹ የዘመን ቀመር በ2017 ማገባደጃ ካይሮ ሶስቱ ሀይሎች ውህደት በሚፈጥሩበት እድል መደላድል ስታደርግ መቆየቷ የሚታወስ ሲሆን የታንዛኒያው ስምምነት እንዲተገበርም ኡጋንዳን ባሳተፈ መድረክ ስትመክር ቆይታለች፡፡  ይህንንም ተከትሎ በኡጋንዳው ፕሬዝዳንት ዩዌሪ ሙሴቬኒና አብደል ፋታ አልሲሲ አማካይነት የተፈረካከሱት ሀይሎች የግጭት መንስኤዎቻቸውን ወደ ጎን በመተው ባስነሱት ቁርሾ የደቡብ ሱዳን ዜጎች ለስደትና ሞት እንዳይዳረጉ ሲታትሩ ቆይተዋል፡፡የሹክሪ ጁባ መገኘት ከወር ባነሰ ጊዜ ውስጥ ለሁለተኛ ጊዜ ሲሆን ባሁንም የተለያዩ ስምምነቶችን ይፈራረማሉ ተብሏል፡፡ፕሬዝዳንት አልሲሲ ከሱዳኑ ኪር በደረሳቸው የስልክ ጥሪ መሰረት ሹክሪን መላካቸውን የዘገበው አህራም ኦላይን ነው፡፡ 